Viranhoitomääräys Axel Herman Bergholmille
Viranhoitomääräys filosofiantohtori Axel Herman Bergholmille Valtion Keskuskirjaston valtionkirjastonhoitajan virkaan.

  Valtioneuvosto tekee täten tiettäväksi: että sittenkun Eduskunnan kirjasto on Valtioneuvoston päätöksellä huhtikuun 14 päivältä 1919 muutettu Valtioneuvoston kanslian alaiseksi Valtion Keskuskirjastoksi lukien tammikuun 1 päivästä 1920, on Valtioneuvosto tänään tapahtuneessa esittelyssä nähnyt hyväksi määrätä Eduskunnan kirjastonhoitajan, filosofiantohtori Axel Herman Bergholmin hoitamaan Valtion Keskuskirjaston valtionkirjastonhoitajan virkaa siksi, kunnes virka vakinaisesti täytetään; ja tulee filosofiantohtori Bergholmin tätä virkaa toimittaessaan tarkoin noudattaa lakia ja asetuksia. Helsingissä, tammikuun 29 päivänä 1920.

Pääministeri J. H. Vennola.

Arvi E. Voutilainen.

</div>

Lähde
 Kansallisarkistossa oleva valtioneuvoston kanslian puhtaaksikirjoitetut kirjekonseptit 1920, Db:2.

Valtioneuvoston kanslian kirjeet